ગોવા વિભાગ સંઘચાલક શ્રી સુભાષ વેલીંગકરને જ્યારે સંઘના દાયિત્વમાંથી મુક્ત કરવામાં આવ્યા ત્યારે મીડિયાએ સંઘમાં તીવ્ર મતભેદો છે વગેરે જેવી વાતો મોટા ઉપાડે ચલાવી હતી. મીડિયાએ તો એવું ગપગોળું પણ ચલાવ્યું હતું કે શ્રી વેલીંગકરના સમર્થનમાં સંઘના ૪૦૦ જેટલા સ્વયંસેવકોએ સંઘના એક અલગ ગોવા પ્રાંતની પણ રચના કરી દીધી છે. આવી અને બીજી અનેક પ્રકારની વાતો મીડિયામાં ચમકી હોવાથી સૌને સાહજિક રીતે એવો પ્રશ્ર્ન થાય કે ગોવામાં ખરેખર એવું તે શું બન્યું કે જેથી સંઘના માનનીય વિભાગ સંઘચાલકને દાયિત્વમાંથી મુક્ત કરવા પડે ? આ માટે આ પ્રશ્ર્ન યોગ્ય પરિપ્રેક્ષ્યમાં મુકાય તે આવશ્યક છે.